stanford-oval/wikipedia huggingface dataset:
Tomas Oneborg
Elämäkerta

Oneborg syntyi Hägerstenissä Tukholman ulkopuolella ja työskenteli lehdistökuvaajana Svenska Dagbladetissa vuodesta 1986 kuolemaansa asti. Hänen valokuvansa vuoden 2017 Tukholman kuorma-auto iskun jälkimainingeista, jossa viisi ihmistä oli kuollut, sai toisen palkinnon vuoden valokuvana.
Oneborg kuoli kotonaan Tukholmassa 29. maaliskuuta 2020 covid-19-tautiin.
Tomas Nygård

| Henkilötiedot |
| --- | --- | --- | --- |
Syntymäaika: 15. elokuuta 1973 (ikä 51)
Syntymäpaikka: Närpiö, Suomi
Pelipaikka: puolustaja/hyökkääjä
Pituus: 190 cm
Junioriseurat
: Närpes Kraft
Seurat
| Vuodet | Seura | O | (M) |
| 1991–1993 | Närpes Kraft | 63 | (17) |
| 1994 | BK-IFK | 26 | (8) |
| 1995–1997 | Jaro | 68 | (1) |
| 1998–1999 | VPS | 31 | (4) |
| 1998 | → Närpes Kraft (laina) | 4 | (3) |
| 2000–2002 | Raufoss IL | 69 | (10) |
| 2003–2006 | VPS | 100 | (14) |
| 2007 | Norrvalla FF | 18 | (2) |
| 2007 | VPS | 7 | (3) |
| 2008 | Norrvalla FF | 16 | (5) |
| 2008 | VIFK | 12 | (0) |
| Yhteensä | Yhteensä | 414 | (67) |
Maajoukkue
| 1995 | Suomi U21 | 5 | (0) |
 Seurajoukkueuran tilastot kattavat vain kansalliset sarjat.
Tomas Nygård (s. 15. elokuuta 1973 Närpiö) on entinen suomalainen jalkapalloilija. Hän oli pelipaikaltaan keskuspuolustaja tai hyökkääjä.
Nygård aloitti liigauransa FF Jarossa kaudella 1995, jonne hän siirtyi Vasa IFK:sta. Kaudeksi 1998 Nygård siirtyi Vaasan Palloseuraan kahdeksi seuraavaksi kaudeksi, joista ensimmäisellä joukkue voitti liigassa hopeaa. Kaudet 2000-2002 Nygård pelasi Norjassa Raufoss paidassa, josta hän palasi kaudeksi 2003 pelaamaan Ykköstä Vaasan Palloseuraan ja olikin mukana nostamassa joukkuetta takaisin liigaan kaudeksi 2006. Kaudeksi 2007 Nygård siirtyi Kakkosen Norrvallaan, josta hän kuitenkin palasi loppukaudeksi liigaan auttamaan VPS:aa. Kaudella 2008 Nygård pelaa näillä näkymin jälleen Norrvalla FF:n riveissä, vaikka hän onkin jättänyt itselleen pienen takaportin VPS:n paitaan palaamisesta. Kaiken kaikkiaan Veikkausliiga-otteluita Nygårdille on kertynyt 129 kappaletta, joissa hän on tehnyt yhteensä 14 maalia.
Tomas Nygårdin veli Jens Nygård on myös jalkapalloilija.
Aiheesta muualla

Tomas Nygård Ykkösen sivuilla
Tom Johnson (jääkiekkoilija)

| Stanley Cup  |
| --- | --- | --- |
|  | Montréal Canadiens | 1953  |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
Thomas Christian Johnson (18. helmikuuta 1928 Baldur, Manitoba, Kanada – 21. marraskuuta 2007 Falmouth, Massachusetts, Yhdysvallat) oli jääkiekkoilija. Puolustaja Johnson pelasi Montreal Canadiensissa ja Boston Bruinsissa National Hockey League -liigassa.
Saavutuksia ja palkintoja > Pelaajana

Stanley Cup 1953, 1956, 1957, 1958, 1959 ja 1960
Norris Trophy 1959 (paras puolustaja)
Hockey Hall of Fame -valinta 1970
Saavutuksia ja palkintoja > Valmentajana

Stanley Cup Boston Bruinsissa 1972
| 0 | 1 | 2 |
| --- | --- | --- |
| Edeltäjä: Doug Harvey | James Norris Memorial Trophyn voittaja 1959 | Seuraaja: Doug Harvey |
Tennesseen lippu

Tennesseen lippu (1905–)
Tennesseen lippu on Yhdysvaltain osavaltio Tennesseen virallinen tunnus sen sinetin ohella. Lipussa on punaisella taustalla valkoreunainen sininen ympyrä, jonka sisällä on kolme valkoista tähteä. Lipun oikeassa reunassa on kapea valkoreunainen sininen alue. Lipun mittasuhteet ovat 3:5.
Nykyinen lippu otettiin käyttöön 17. huhtikuuta 1905.
Tennesseen sisäministöriön virallisen selityksen mukaan lipun kolme tähteä symboloivat osavaltion kolmea perinteistä aluetta (läntistä alankoa, keskistä ylätasankoa ja Appalakkien vuoristoa). Lipun sinivalkoinen reuna oikeassa reunassa on tarkoitettu sitä varten, että lippu on tunnistettavissa myös silloin, kun se ei liehu tuulessa. Muita selityksiä kolmelle tähdelle ovat mm.:
Kolme presidenttiä, jotka ovat asuneet osavaltiossa: Andrew Jackson, James Polk ja Andrew Johnson
Se, että Tennessee oli kolmas osavaltio joka liittyi Yhdysvaltoihin sen jälkeen, kun 13 ensimmäistä oli perustanut sen.
Edelliset liput

1897–1905
Tennessee Waltz (The Violentsin kappale)

| ”Tennessee Waltz” The Violents |
| --- | --- | --- |

Singlen tiedot
 Julkaistu: 1962
 Formaatti: 7" vinyyli
 Tyylilaji: pop
 Levy-yhtiö: Sonet
Tennessee Waltz on ruotsalaisen, vuonna 1959 perustetun ja 1960-luvulla Jerry Williamsin säestysyhtyeenä tunnetun The Violentsin singlejulkaisu. Sen on kustantanut levy-yhtiö Sonet luettelotunnuksella T-7589. Single on painettu violetinväriselle vinyylille.
Ääninäyte
Kooste (10%, 0:26) singlen kappaleista.
Äänitiedostojen kuunteluohjeet
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tennessee Waltz | Redd Stewart & Pee Wee King |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 2. | Cheatin’ Baby | Rune Persson & Beverly Hill |  |  |  |  |  |  |  |
Tennessee Jet

| Tennessee Jet> Henkilötiedot |
| --- | --- |
Koko nimi:  TJ McFarland
Ammatti:  laulaja-lauluntekijä
Muusikko
Taiteilijanimi:  Tennessee Jet 
Tyylilajit:  country, rock, folk
Levy-yhtiöt:  Fonoflo Records Thirty Tigers Records BE AWARE! Records
Aiheesta muualla
tennesseejet.com
  [ Muokkaa Wikidatassa ] [ ohje ]  
Tennessee Jet on yhdysvaltalainen laulaja-lauluntekijä.
Oklahomassa kasvaneen Tennessee Jetin vanhemmat olivat rodeoesiintyjiä. Dwight Yoakam, The White Stripes ja Kurt Cobain ovat hänen musikaalisia esikuviaan. Tennessee Jet on ollut mukana eri yhtyeissä ja niiden jälkeen esiintynyt yhden miehen yhtyeenä.
Esikoisalbumi Tennessee Jet (2015) on lähes kokonaan soolotuotantoa laulujen kirjoittamisesta, laulamisesta ja instrumenteista tuotantoon, äänittämiseen ja miksaukseen. The Country (2020) on levytetty yhdessä Dwight Yoakamin kiertueyhtyeen kanssa.
Diskografia > Albumit

Tennessee Jet (2015)
Reata (2016)
The Country (2020)
Hovhannes Baghramjan

Hovhannes Baghramjan (Ivan Bagramjan).
Hovhannes Baghramjan (arm. Հովհաննես Բաղրամյան, ven. Ива́н Христофо́рович Баграмя́н, Ivan Hristoforovitš Bagramjan; 2. joulukuuta (J: 20. marraskuuta) 1897 Tšardahly, Jelizavetpolin kuvernementti, Venäjän keisarikunta – 21. syyskuuta 1982 Moskova, Neuvostoliitto) oli armenialaissyntyinen Neuvostoliiton marsalkka, joka toimi komentajana toisessa maailmansodassa. Hän oli tärkeässä roolissa Baltian takaisinvaltauksessa vuonna 1944 ja toimi maailmansodan jälkeen Baltiaan sijoitettujen joukkojen komentajana.
Muistaminen

Baghramjan on ollut hyvin arvostettu uudelleenitsenäistyneessä Armeniassa. Hänelle pystytettiin vuonna 2003 ratsastajapatsas maan pääkaupunkiin Jerevaniin. Hänellä on patsas myös Orjolissa ja hänen mukaansa on nimetty katuja Moskovassa ja useissa muissa kaupungeissa.
Aiheesta muualla

Kuvia tai muita tiedostoja aiheesta Hovhannes Baghramjan Wikimedia Commonsissa
Kenraali Baghramjan vastaanottamassa sotilasparaatia Riiassa vuonna 1953.
Baghramjanin patsas Jerevanissa, kuvanveistäjä Norajr Karganjan.
Tovuzin piirikunta

Tovuzin piiri Azerbaidžanin kartalla.
Tovuzin piirikunta (azer. Tovuz rayonu, ven. Таузский район, Tauzski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1942 neliökilometriä. Asukkaita on 159 000 henkeä (vuonna 2010).
Tovuzin piiri sijaitsee Azerbaidžan luoteisosassa Kurajoen laaksossa. Se rajoittuu pohjoisessa Georgiaan ja Samuxin piiriin, idässä Şəmkirin ja etelässä Gədəbəyn piireihin, lounaassa Armeniaan ja luoteessa Ağstafan piiriin.
Piirin keskus on Tovuzin kaupunki, josta on 439 kilometriä maan pääkaupunkiin Bakuun. Toinen merkittävämpi paikkakunta on Qovlarin taajama. Kuntia on yhteensä 62 ja kyliä 102. Kaupunkiväestön osuus on 17,0 % (vuonna 2010). Vuoden 1999 väestönlaskennan mukaan 99,5 % asukkaista on azereja.
Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut perunan viljelyyn.
Paikallislehtenä ilmestyy Tovuz.
Aiheesta muualla

Tovuzin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Taivutus (valmistustekniikka)

Taivutus on muovaava valmistusmenetelmä, jossa kappaleeseen tehdään taivuttamalla pysyviä muodonmuutoksia ja taivutettavan kappaleen poikkileikkaus säilyy vähäisiä muodonmuutoksia lukuun ottamatta. Kaikkia aineita, joihin saadaan tehtyä plastisia muodonmuutoksia, voidaan taivuttaa. Esimerkkejä ovat muovit ja metallit. Taivutettavia muotoja voivat olla esim. putket, profiilit, levyt ja tangot.
Taivutuksessa aine painuu kasaan eli tyssäytyy taitoksen sisäpuolelta ja venyy taitoksen ulkopuolelta. Tyssäytyvien ja venyvien alueiden välissä on neutraalitaso, jossa ei tapahdu tyssäytymistä tai venymistä. Jos aine tyssäytyy tai venyy liikaa, taivutettava kappale heikkenee tai murtuu.
Taivutus on metallituotteita valmistavassa teollisuudessa hyvin yleinen muovaustapa.
Levyjen taivutus

Särmäyksessä taivutetaan yleensä ohutlevyä. Taivutus tehdään ylä- ja alatyökalun avulla siten, että ylätyökalua yleensä liikutetaan ylösalaisin ja alatyökalu eli vastin pysyy paikallaan. Särmäystä varten on kehitetty erityinen kone, särmäyspuristin, josta käytetään yleensä nimitystä kanttikone tai särmäri. Sillä tehdään yleensä suoria taivutuksia. Työkaluja vaihtamalla voidaan särmärillä valmistaa hyvinkin monimutkaisia muotoja mm. kaaria. Pitkien suorien särmien eli kanttien aikaansaamiseksi särmärissä on koneen joustot kompensoiva järjestelmä. Särmäriin on kytketty ohjelmisto, jolla voidaan ennalta ohjelmoida ja simuloida särmäyksen kulku. Tällainen ohjelma on mm. Wimcam. Sarjatuotannossa särmäri usein robotisoidaan. Särmättyjä ohutlevytuotteita ovat muun muassa erilaiset kaapit, kotelot, peitelevyt ja rakennusten peltiosat. Särmärin työkalut eli terät valitaan työstettävän kappaleen mukaan.
Levyjen taivutus yleisesti

Jos aineeseen halutaan saada aikaan pysyvä muodonmuutos, vaikuttavan voiman täytyy olla niin suuri, että aineen myötöraja ylittyy. Myötörajan ylityksen jälkeen aine ei enää palaa alkuperäiseen muotoonsa. Taivutuskohdan sisäreunalla aine puristuu kasaan eli tyssääntyy ja ulkoreunalla aine venyy. Neutraalitasossa eli keskiosassa aine pysyy muuttumattomana. Koska aine venyy helpommin kuin tyssääntyy, tämä neutraalitaso on lähempänä taivutuksen sisäreunaa kuin ulkoreunaa. Mitä jyrkempi taivutus on, sitä lähemmäksi sisäreunaa neutraalitaso siirtyy.
Ohutlevyissä (paksuus s=0,5–1 mm) ja taivutussäteen ollessa pieni voidaan oikaistun pituuden laskennassa käyttää sisäpituutta. k=0, 3D-CAD-ohjelmissa yleensä arvoa ei säädetä ohutlevyillä vaan käytetään k=0,3
Paksummissa levyissä säteen r (taivutussäde) ollessa pienempi kuin 5×s, neutraalitaso on noin 1/3 levyn paksuuden etäisyydellä
reunasta: k=0,33.
Neutraalitaso kuitenkin on säädettävä 3D-CAD-ohjelmissa tarkemmin, jotta osien sovitus valmistuksen yhteydessä jäisi mahdollisimman pieneksi.
Ohjelmissa on mukana tähän tarkoitukseen taulukoita, ja niitä voi luoda itse mikäli ohjelman toimittaja ei niitä ole toimittanut. Kun r=s, k=0,3 Suhde r/s määrittää k:n arvon.
Kun taivutussäde kasvaa (r > 5×s), neutraalitaso sijaitsee aineen keskellä: k=0,5.
Huomaa, että tämä vain yleisohje. Levyn valmistaja voi ilmoittaa tästä poikkeavia, tarkempia arvoja, joita kannattaa käyttää, kun halutaan tarkasti tietyissä mitoissa oleva kappale.
Putkien taivutus

Putkentaivutuksessa taivutetaan putkia.
Ikenobō Mangetsujō -hotellin tulipalo

| Ikenobō Mangetsujō -hotellin tulipalo |
| --- | --- |
Päivämäärä:  2. marraskuuta 1968
Kellonaika:  noin 2.30
Tapahtumapaikka:  Ikenobō Mangetsujō, Arima Onsen, Kōbe, Japani
Syy:  tuntematon
Kuolleita:  30
Loukkaantuneita:  44
Ikenobō Mangetsujō -hotellin tulipalo (jap. 池之坊満月城火災, Ikenobō Mangetsujō kasai) tapahtui aamuyöllä 2. marraskuuta 1968, kun Arima Onsen -kylpyläkeskittymässä Kōben alueella sijainneessa Ikenobō Mangetsujō -hotellissa syttyi tulipalo. Palo levisi osin puurakenteisen hotellin kaikkiin neljään kerrokseen maan päällä ja kahteen kellarikerrokseen. Hotellissa oli palon syttyessä 309 ihmistä, joista 30 kuoli ja 44 loukkaantui.
Rakennus

Ikenobō Mangetsujō -hotelli sijaitsi Arima Onsen -kylpyläkeskittymässä Kōben kaupungin alueella Japanissa Takijoen rannalla. Se oli rakennettu osissa niin, että vanhimmat osat olivat valmistuneet lokakuussa 1953 ja päärakennus elokuussa 1962. Hotelli koostui seitsemästä toisiinsa liitetystä rakennuksesta, joista neljä oli puurakenteisia. Rakennukset oli rakennettu eri tasoihin rinteelle. Kaikkiaan hotellissa oli pääsisäänkäynnin tasolta katsottuna neljä kerrosta maan päällä ja kaksi kellarikerrosta, joista alimmassa oli onsen-osasto. Hotellin pinta-ala oli 3 520 m2 ja kerrospinta-alaa oli kaikkiaan 11 258 m2. Hotellihuoneita oli kaikissa kuudessa kerroksessa. Sijainti rinteessä ja useat rakennukset aiheuttivat sen, että hotelli oli varsin sokkeloinen.
Tapahtumat

Palo sai alkunsa noin kello 2.30 aamuyöllä Niōden-rakennuksen toisesta kerroksesta, joka pääoven tasolta nähden oli hotellin ensimmäinen kellarikerros. Palon syttymispaikka oli keittiön ja vierashuoneiden välissä sijainneessa pienessä tarjoiluhuoneessa, jota käytettiin saken ja ruokatarjotinten valmisteluun ennen niiden viemistä vierashuoneisiin. Syttymissyy sen sijaan ei ole tiedossa. Palo alkoi levitä käytävää pitkin muualle Niōden-rakennukseen sekä syttymispaikan viereistä portaikkoa pitkin seuraavaan rakennukseen. Palon tuottama savu nousi portaikkoa, putkien läpivientejä ja seinien välisiä aukkoja pitkin hotellin ylimpiin kerroksiin ja levisi ympäri hotellia.
Eräs hotellin vieras heräsi pian palon alettua kummalliseen ääneen ja näki viereisessä rakennuksessa pienehköjä liekkejä katsoessaan ikkunasta ulos. Hän lähti tarjoiluhuoneelle tarkistamaan tilannetta ja näki sieltä tulevan savua. Hän ei kuitenkaan varoittanut muita tai soittanut hätäpuhelua, vaan poistui itse rakennuksesta. Seuraavana palon havaitsi Niōden-rakennuksessa yöpynyt henkilökunnan jäsen, joka havahtui huoneeseensa tunkeutuvaan savuun ja palaneen käryyn. Nähtyään liekkejä tarjoiluhuoneen ovella hän lähti herättämään muita henkilökunnan jäseniä ja varoittamaan muissa rakennuksissa nukkuvia. Kuultuaan hotellin aulassa yövartijalta, ettei kukaan ollut vielä soittanut hätänumeroon, hän teki hätäpuhelun vastaanottotiskin puhelimella kello 3.06.
Henkilökunta yritti alkusammutusta vedellä, mutta palo oli jo kasvanut liian suureksi. Palo aiheutti hotellissa täyden sähkökatkon, mikä vaikeutti muun henkilökunnan hälyttämistä. Monet henkilökunnan jäsenet ehtivätkin vain hädin tuskin pelastaa itsensä, eikä aikaa jäänyt vieraiden järjestelmälliseen evakuointiin. Vieraista moni havaitsi palon vasta, kun heidän huoneisiinsa alkoi tulla savua. Palokunnan saapuessa paikalle palo oli jo levinnyt laajalle. Niinpä palokunta joutui keskittymään aluksi palon rajaamiseen ja sai pelastettua hotellista vain seitsemän ihmistä. Lisäksi hotellin sijainti rinteellä joen varressa teki paloautojen sijoittelusta sekä sammutusveden hankkimisesta vaikeaa. Palo saatiin sammumaan kello 5.45 mennessä.
Uhrit ja vahingot

Palossa kuoli 30 ihmistä, joista yksi kuului hotellin henkilökuntaan. Lisäksi 44 ihmistä loukkaantui. Hotellin kaikki kuusi kerrosta kärsivät palovaurioita. Vaurioitunutta kerrospinta-alaa oli kaikkiaan 6 950 neliömetriä eli 62 prosenttia koko rakennuksesta.
Kuolonuhreista lähes kaikki menehtyivät joko Ginmatsu-kaku-rakennuksessa hotellin toisessa kerroksessa (15 uhria) tai Honmaru-rakennuksessa kolmannessa kerroksessa (12 uhria). Ginmatsu-kakun uhrit olivat kuolleet hyvin lähelle toisiaan. Osa palosta selvinneistä oli yöpynyt uhrien kanssa samassa huoneessa. Heidän mukaansa moni arveli palon havaittuaan ehtivänsä vaihtaa vaatteet, koska palo ei vaikuttanut vielä kovin uhkaavalta. Palo kuitenkin kehittyi nopeasti uhrien ollessa vaihtamassa vaatteita ja tapahtui yleissyttyminen, joka tappoi uhrit välittömästi. Honmarun kolmas kerros oli puolestaan ensimmäisiä paikkoja, joihin savua alkoi kertyä palon sytyttyä. Vieraiden päästessä käytävään näkyvyys oli savun vuoksi jo heikentynyt, ja he päättivät yrittää ikkunoiden kautta pakoon. He eivät kuitenkaan löytäneet hyvää jalansijaa ja joutuivat palaamaan käytävään, jossa näkyvyyden yhä heikentyessä he eivät löytäneet hätäpoistumistietä. He eksyivät käytävään kunnes menettivät tajuntansa hiilimonoksidipitoisuuden kasvaessa.
Syyt

Ikenobō Mangetsujō -hotellin oli paloa edeltäneissä tarkastuksissa todettu rikkovan paloturvallisuussääntöjä. Hotellin suuresta koosta huolimatta siellä ei ollut juuri lainkaan sammutusvälineistöä. Eri rakennusten välillä oli lasiset ovet ja palo-osastointi oli toteutettu puisin ovin, jotka eivät riittäneet estämään palon leviämistä. Vaiheittain rakennetun hotellin osien väliin oli jäänyt rakoja, joita pitkin savu ja liekit pääsivät leviämään, ja lisäksi moniosaisen hotellin sokkeloiset käytävät vaikeuttivat ulospääsyä. Hotellin käytävien sisustuksessa oli käytetty materiaaleja, jotka tuottivat palaessaan runsaasti savua. Niōden-rakennuksessa, josta palo sai alkunsa, ei ollut lainkaan automaattista paloilmoitinjärjestelmää.
Palotarkastajat olivat suositelleet korjaustoimia kymmenisen kertaa, mutta hotellin johto keskittyi rakentamaan uusia laajennuksia ennen paloturvallisuustoimien toteuttamista. Hotellin omistaja tai henkilökunnan jäsenet eivät olleet tietoisia vaadittavista paloturvallisuustoimista, ketään ei ollut asetettu vastuuseen öisestä palovartioinnista eikä henkilökunnalle ollut laadittu toimintasuunnitelmaa tulipalon varalle. Nämä tekijät yhdessä palon myöhäisen havitsemisen ja viivästyneen hätäilmoituksen kanssa johtivat siihen, että kaikki hotellissa olleet altistuivat runsaalle savunmuodostukselle ja moni menetti henkensä.
Timo Järvinen (täsmennyssivu)

Timo Järvinen voi viitata seuraaviin henkilöihin:
Timo Järvinen, suomalainen pikaluistelija ja pikaluisteluvalmentaja
Timo Järvinen, suomalainen jääkiekkomaalivahti ja maalivahtivalmentaja
Timo Järvinen, suomalainen muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timo Järvinen”, voi hakea sivunnimihaulla, laajalla sivunnimihaulla tai tekstihaulla.
Taivatlammi

| Taivatlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°13′08″N, 25°45′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruotsalaiseen 
Järvinumero:  14.141.1.026
Mittaustietoja
Pinnankorkeus:  81,8 m  
Pituus:  480 m  
Leveys:  110 m  
Rantaviiva:  1,071 km  
Pinta-ala:  3,327 ha  
Saaria:  ei saaria 
 fiTaivatlammi 
Taivatlammi  tai myös Taivallammi  on Päijät-Hämeessä Asikkalassa Kotkaniemen kylän lähellä sijaitseva lampi.
Maantietoa

Lammen pinta-ala on 3,3 hehtaaria, se on 500 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Lammen vedenpinnan korkeus on 81,8 metriä mpy.
Thymus

Thymus tarkoittaa seuraavia asioita:
kateenkorva (lat. thymus), rintaontelossa sijaitseva rauhanen
ajuruohot (Thymus), kasvisuku
Thymus, sukunimenä:
Georg Thymus, Georg Klee (1518–1561), saksalainen opettaja, runoilija, kirjailija ja virsirunoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thymus”, voi hakea sivunnimihaulla, laajalla sivunnimihaulla tai tekstihaulla.
Huron (joki Ohiossa)

| Huron |
| --- | --- |
 Vanha (etualalla) ja uusi rautatiesilta Huronin yli Norwalkissa
Alkulähde:  Shiloh (Ohio)
Laskupaikka:  Eriejärvi
Maat:  Yhdysvallat
Pituus:  24 km
Alkulähteen korkeus:  332 m
Valuma-alue:  1051 km²
Eriejärveen aukeava Huronin jäätynyt suu. Jäällä on pilkkijöiden jään rikkomiseen käyttämiä kiviä.
Huron on 24 kilometriä pitkä joki Ohion osavaltion pohjoisosissa Yhdysvalloissa. Sen päähaara yhdistyy itäisestä ja läntisestä haaroista Milanin lähellä ja laskee Eriejärveen Huronin kaupungissa.
Huronin valuma-alue kattaa suuren osan Erien ja Huronin piirikunnista, Senecan ja Crawfordin piirikuntien koilliset osat sekä Richlandin piirikunnan pohjoisosat.
Huronin itäinen haara on 51,2  pitkä. Se saa alkunsa Fitchvillessä ja virtaa länteen kohti North Fairfieldiä, missä se kaartuu pohjoiseen ja virtaa Perun ja Norwalkin kautta kunnes yhtyy päähaaraan Milanissa.
Läntinen haara on 87,8 km pitkä. Se saa alkunsa noin 6,4 km Greenwichistä etelään ja saman verran Shiloh'sta itään lähellä Blooming Groven kuntaa. Sen alkulähde sijaitsee joidenkin kilometrien päässä Vermilion-joesta, joka myös virtaa Eriejärveen pohjoiseen, ja pienempään Shipp Creek -jokeen, joka kuuluu Ohiojoen valuma-alueeseen.
Länsihaara virtaa alkulähteeltään pohjoiseen ja länteen Ripleyn kunnan ja Cassin kunnan läpi Plymouthiin. Plymouthissa joki kääntyy pohjoiseen ja virtaa Richlandin ja Huronin piirikuntien rajaa pitkin kohti Huronin piirikunnan New Havenin kuntaa. Ohittaa Willardin idän puolelta Huronin länsihaara virtaa Greenfieldin, Perun ja Ridgefieldin kuntien läpi pohjoiseen Monroevilleen, minkä jälkeen se tulee Erien piirikunnan alueelle ja kääntyy itään Oxfordin kunnan eteläosien läpi kunnes yhtyy itäiseen haaraan osavaltion villieläinten suojelualueella Milanissa.
Nimet

Huronin nykyinen nimi viittaa wyandot-intiaaneihin, jotka asuivat useissa kylissä Sanduskyn lahden alueella 1700-luvun loppupuolella. Ranskalaiset nimittivät heitä "huroneiksi". Joelle nimi Huron annettiin vuoteen 1778 mennessä, jolloin piirretyssä kartassa (Hutchins) se mainitaan. Aikaisemmassa Evansin kartassa vuodelta 1755 Huron on merkitty nimellä Guahadahuri ja se on silloisenkin syvyytensä ja purjehduskelpoisuutensa ansiosta kartassa ainoa nimetty joki Sanduskyn lahden ja Cuyahogan välillä. Vuodelta 1755 on myös toinen nimi Canesadooharie, jonka tallensi pennsylvanialainen James Smith, joka eli joen alueella tultuaan intiaanien vangitsemaksi.
Vuodelta 1760 on tutkimusmatkailija George Croghanin maininta Huronin chippewankielisestä nimestä Notowacy Thepy; John Heckewelder tallensi saman nimen muodossa Naudowessie Sipi, joka tarkoittaa wyandotien (naudowessie) jokea (sipi). Jotkin 1700-luvun lopun kartat nimeävät Huronin Bald Eagle Creekiksi johtuen joensuulla tuolloin sijainneesta kookkaasta valkomerikotkan pesästä.
Geographic Names Information System -järjestelmään on tallennettu seuraavat Huronin aiemmista nimistä:
Hurons
Riviere Huron
Notowacy Thepy
Petquotting
Bald Eagle Creek
Huron Creek